Zhantas/Cleaned-Uzbek_Wikipedia huggingface dataset:
Bank omonati shartnomasi

Bank omonati shartnomasi — Bank omonati shartnomasi boʻyicha birinchi tarafdan (omonatchidan) qabul qilib olgan yoki uning nomiga kelgan pul summasini (omonatni) qabul qilib olgan ikkinchi taraf (bank) shartnomada nazarda tutilgan shartlar asosida va tartibda omonat summasini qaytarish va unga foizlar toʻlash majburiyatini oladi.

Bank omonati shartnomasi omonat summasi bankka kelib tushgan kundan boshlab tuzilgan hisoblanadi.

Fuqaro omonatchi boʻlgan bank omonati shartnomasi ommaviy shartnoma deb hisoblanadi (OʻzR FKning 759-moddasi)Oʻzbekiston Yuridik ensiklopediyasi.
 

Turkum:Huquqshunoslik
Bank omonati

Bank omonati - bank omonati shartnomasi boʻyicha vujudga keladigan fuqarolik-huquqiy munosabat boʻlib, unga koʻra bir tarafdan (omonatchidan) qabul qilib olgan yoki uning nomiga kelgan pul summasini (omonatni) qabul qilib olgan ikkinchi taraf (bank) shartnomada nazarda tutilgan shartlar asosida va tartibda omonat summasini qaytarish va unga foizlar toʻlash majburiyatini oladiOʻzbekiston Yuridik ensiklopediyasi.
 

Turkum:Huquqshunoslik
Zvezda po imeni Solnse

„Zvezda po imeni Solnse“ (yaʼni „Quyosh nomli yulduz“) — „Kino“ sovet rok musiqa guruhi ijro etgan qoʻshiq. Guruhning 1989-yil eʼlon qilingan ayni nomli studiyaviy albomiga ikkinchi trek oʻlaroq kiritilgan. „Zvezda po imeni Solnse“ guruh repertuaridagi eng taniqli taronalarning biridir. Qoʻshiq matnini ham, kuyini ham guruh xonandasi Viktor Soy yozgan.

Qoʻshiq rejissor Rashid Nugmanov olgan „Igla“ filmida yangraydi. Soy qoʻshiqni Qozogʻistonda filmni suratga olish jarayoni davomida yozgan. Bu haqda Nugmanov shunday degan:

„Zvezda po imeni Solnse“ qoʻshigʻi Rossiya radiostansiyalarida deyarli har kun efirga uzatiladi. Qoʻshiqni sobiq sovet mamlakatlarida koʻp holatlarda gitara chalishga endi oʻrgana boshlaganlar oʻrganadi. 2007-yil Yandex qidiruv tizimi Soy tavvaluddining 55 yilligi munosabati bilan Sankt-Peterburg shahrida aktyorlar, musiqachilar va oʻtkinchilar ishtirokida videobagʻishlov suratga olgan.

Qoʻshiqni bugunga qadar koʻplab rossiyalik va xorijlik xonanda kaver qilgan. Vyacheslav Butusov 2000-yil chiqarilgan „KINOprobi“ xotira albomi uchun qoʻshiq kaverini yozgan. AQShda tuzilgan „Brazzaville“ guruhi oʻzining 2006-yilgi „East L.A. Breeze“ albomi uchun „Star Called Sun“ nomi bilan qoʻshiqning inglizcha kaverini yozgan. Qoʻshiq matnida guruh solisti David Brownning onasi oʻlimi haqida soʻz boradi, original ruscha versiyadan faqat qoʻshiq nomi olingan. „Buranovskie babushki“ folklor guruhi qoʻshiqni udmurt tilida ijro etgan. Bundan tashqari, „Zvezda po imeni Solnse“ qoʻshigʻini farer orollarilik xonanda Guðrið Hansdóttir, rus qoʻshiqchilari Mara, Natali va ST1M hamda „Gromika“ va „Xor Tureskogo“ guruhlari ham kaver qilgan.

 Jamoa 
 Viktor Soy — vokal, ritm-gitara
 Yuriy Kasparyan — asosiy gitara, klavishlar
 Igor Tixomirov — bas-gitara
 Georgiy Guryanov — Yamaha RX-11 dram-mashinasini dasturlash

 

 
 

Turkum:Kino qoʻshiqlari
Turkum:1989-yil qoʻshiqlari
Turkum:Rus tilidagi qoʻshiqlar
Bank sertifikati

Bank sertifikati — emitent bank tomonidan uning nomiga mijozning pul mablagʻlari quyilganligi toʻgʻrisida yozma guvohnoma. Bank sertifikati oʻz egasiga yoki uning merosxoʻriga bank sertifikatida belgilangan muddat oʻtganidan soʻng qoʻyilgan pul summasini hamda uning foizinin olish huquqini beradi.
Bank serifikati qisqa muddatli boʻlib (odatda, bir yilgacha), inflatsiya unga taʼsir qilmaydi. Bundan tashqari, eng kamida qoʻyilgan mablagʻni olish imkonini tugʻdiradiOʻzbekiston Yuridik ensiklopediyasi.
 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Turkum:Huquq
Bank siri

Bank siri — yuridik va jismoniy shaxslarning tijorat sirini himoya qiluvchi fuqarolik huquqining oʻziga xos instituti. „Bank siri toʻgʻrisida“gi OʻzR Qonunining 3-moddasiga muvofiq, "bank siri" bank tomonidan muhofaza qilinadigan quyidagi maʼlumotlarni oʻz ichiga oladi:
oʻz mijozlarining (vakillarining) operatsiyalari, hisobvaraqalari va omonatlariga doir maʼlumotlar;
bank oʻz mijoziga (vakiliga) bank xizmatlari koʻrsatish munosabati bilan mazkur mijoz (vakil) toʻgʻrisida olgan maʼlumotlar;
mijozning (vakilning) bank seyflari va binolarida saqlab turilgan mol-mulkini, uning xususiyati va qiymati haqidagi maʼlumotlarOʻzbekiston Yuridik ensiklopediyasi.
 

Turkum:Huquqiy atamalar
Turkum:Huquqshunoslik
G Hannelius

Genevieve Knight Hannelius (1998-yil 22-dekabr) — amerikalik aktrisa va qoʻshiqchi, u „ABC“ telekanalining „Surviving Suburbia“ (2009) serialida Courtney Patterson rolida roini ijro etgan. 

 Filmografiyasi 

 Film 

 Televideniye 
YilNomRolEslatma2009Surviving SuburbiaCourtney PattersonHannah MontanaTiffanyRita RocksBrianna Boone2009-2010Sonny with a ChanceDakota Condor2010Den BrotherEmily Pearson2010-2011Good Luck CharlieJo Keener2011I’m in the BandMs. DempseyLove BitesMaddy Tinnelli2012-2015Dog with a BlogAvery Jennings2013Fish HooksAmanda 2014JessieMackenzieSofia the FirstLady Joy2014-2015Wander Over YonderLittle Bits 2016RootsMissy Waller2017American VandalChrista Carlyle2019TimelineMarti

 Diskografiyasi 
+MusiqalarYilMusiqa2011"Staying Up All Night""Two In a Billion""Just Watch Me"2012"Sun In My Hand""Paper Cut"2014"Stay Away""Moonlight""4:45""Friends Do"2016"Lighthouse"

 Mukofotlar va nominatsiyalar 
Yil Mukofot Turkum Ish NatijaEslatma2012Young Artist Awards DVD filmidagi eng yaxshi ijro — Yosh ansambl aktyorlariSpooky BuddiesGʻolib 

 

 

 
 

Turkum:Yashayotgan insonlar
Turkum:Amerikalik ovoz aktrisalari
Turkum:Amerikalik televideniye aktrisalari
Turkum:1998-yilda tugʻilganlar
Turkum:Amerikalik ayol qoʻshiqchilar
Turkum:Amerikalik aktrisalar
Turkum:Amerikalik bola aktrisalar
Turkum:Amerikalik bola qoʻshiqchilar
Bank filiali

Bank filiali — uni tashkil etgan bank nomidan bank faoliyatini amalga oshiruvchi alohida boʻlinmadir. Banklar Oʻzbekiston Respublikasida oʻz filiallarini oshishlari mumkin. Filiallarning rahbarlari ularni tashkil etgan bankning rahbari tomonidan Oʻzbekiston Respublikasi Markaziy banki bilan kelishib chiqib tayinlanadi. Tijorat banklari faqat Oʻzbekiston Respublikasi hududida filiallar ochishlari mumkin.
Shuningdek, banklar Oʻzbekiston Respublikasi Markaziy bankining ruxsati bilan chet ellarda ham oʻz filiallarini oshishlari mumkinOʻzbekiston Yuridik ensiklopediyasi.
 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Turkum:Huquq
Payal Ghosh

Payal Ghosh — 1992-yilda tugʻilgan hind aktrisasi va siyosatchisi, Ramdas Athavale siyosiy partiyasining ayollar qanoti vitse-prezidenti lavozimini egallaydi.

 Yoshligi 
U Kalkuta shahridagi Sankt-Polning Missiya maktabida tahsil olgan va Kalkutadagi Shotlandiya cherkov kollejini Siyosat fanlari boʻyicha tamomlagan. Hozirda u Mumbayda istiqomat qiladi va ishlaydi.

 Faoliyati 
U 17 yoshida doʻsti bilan Sharpeʼs Peril filmining tinglovida qatnashgan va BBC telefilmida rol ijro etgan. Ingliz askari Richard Sharpga asoslangan davr dramasida Payal bengaliyalik inqilobiy ozodlik kurashchisining qishloq qizi rolini ijro etgan. Payal shuningdek, qoʻshnisining xizmatkoriga oshiq boʻlgan maktab qizi rolini ham maromida yetkazib ijro etgan. U Namit Kishorning aktyorlik akademiyasiga qoʻshildi va u yerda Chandra Sekhar Yeleti bilan uchrashdi, u Manchu Manojga qarshi "Prayanam" filmida bosh rolni taklif qildi. Keyinchalik u telugu filmlarida janob Raskal va Oosaravelli va Kannada filmi Varshadhareda koʻrindi. 2020-yil aprel oyida u ishsiz, moliyaviy ahvoli og‘ir va o‘zi tasavvur qilmagan hayot kechirayotganini aytib oʻtgan. U oʻzining birinchi tamil filmi „Therodum Veedhiyile“ rejissyori Saro Sriram tomonidan suratga olingan, unda Erode shahrida yashovchi anʼanaviy qiz rolini ijro etgan. U Vivek Agnixotri tomonidan Bollivuddagi „Ozodlik“ filmi uchun ayol bosh rolga tanlangan va 2012-yilda suratga olingan U Sanjay Chhel rejissyori Vir Das bilan birgalikda yana bir hind komediya filmi Patel Ki Punjabi Shaadiga imzo chekdi. 2017-yil 15-sentyabrda butun dunyo boʻylab chiqarilgan.

 Siyosatdagi oʻrni 

2020-yil 26-oktyabrda u Ramdas Athavale siyosiy partiyasiga qo‘shildi va shu kuni uning ayollar qanoti vitse-prezidenti etib tayinlandi.

 Filmografiyasi 
Yil Film Rol Til Izohlar 2008-yil Sharpning xavfi Padme Ingliz BBC 2009-yil Prayanam Harika Telugu 2010-yil Varshadxare Mythili Kannada 2011-yil Oosaravelli Chitra Telugu 2011-yil Janob Raskal Soundariya Telugu 2017-yil Patel Ki Punjabi Shaadi Pooja hind TBA Koi Jaane Na TBA hind Suratga olish

 Televizion 
Yil Koʻrsatish Personaj Izohlar 2016-yil Saath Nibhaana Saathiya Radhika

 

Turkum:1992-yilda tugʻilganlar
Turkum:Hindistonlik aktrisalar
Turkum:Yashayotgan insonlar
Turkum:XXI asr hind aktrisalari
Turkum:Hindistonlik televideniye aktrisalari
Turkum:Telugu kino aktrisalari
Turkum:Tamil kino aktrisalari
Natasia Demetriou

Natasia Sharlotte Demetriou — ingliz komediyachisi, aktrisasi va ssenariy muallifi.

 Filmografiyasi 

 Film 
YilNomRolEslatma2014SwagOffis xodimasi 2014InterventionNicole 2018The FestivalBride Smurf2018Man of the HourChristina 2020Eurovision Song Contest: The Story of Fire SagaNinaTBAThe Magicianʼs ElephantTBA (ovoz)

 Teatr 
YilNomRolJoyManbaEslatma2018Natasia Demetriou and Ellie White are Gettinʼ BigHerselfSoho TheatreAlso writer

 Mukofotlar va nominatsiyalar 
YilUyushmaTurkumNomNatija2014The SkinnyDebutant AwardYou’ll Never Have All of MeGʻolib2021Critics' Choice Super AwardsBest Actress in a Science Fiction/Fantasy SeriesWhat We Do in the ShadowsGʻolibCritics' Choice Television AwardsBest Actress in a Comedy SeriesNominatsiya

 

 

 

Turkum:1984-yilda tugʻilganlar
Turkum:Yashayotgan insonlar
Turkum:Angliyalik televideniye aktrisalari
Abduqahhor Marifaliyev

Abduqahhor Turgʻunovich Marifaliyev (1971-yil 10-may) — oʻzbek futbolchisi va murabbiyi.

 Biografiyasi 
Futbolchilik faoliyatini 1988-yilda „Sohibkor“ klubida boshlagan. 1991-1995-yillarda „Paxtakor“ safida oʻynagan. Turli yillarda „Navbahor“, MHSK, „Doʻstlik“ klublarida toʻp surgan. 1998-1999-yillarda Gretsiyaning „PAOK“ jamoasida oʻynagan, ammo asosiy tarkibda oʻz oʻrnini topa  olmagan.

2002—2003-yillarda Qozogʻistonning „Yesil-Bogatir“ jamoasida oʻynagan. Faoliyatini 2005-yilda Toshkentning  „Lokomotiv“ klubida yakunlagan.

 Oʻzbekiston terma jamoasida 
Marifaliyev Oʻzbekiston milliy terma jamoasi safida 32 ta oʻyin oʻtkazib, 5 ta gol urgan. 1994-yili Oʻzbekiston terma jamoasi tarkibida Osiyo oʻyinlari chempioni boʻlgan.

 Murabbiylik faoliyati 
Murabbiylik faoliyatini 2008-yilda „Metallurg“ klubida yoshlar jamoasi murabbiyi lavozimida boshlagan.

 Yutuqlari 

 Osiyo oʻyinlari chempioni: 1994
 Oʻzbekiston chempioni (5 karra): 1992, 1996, 1997, 1999, 2000
 Oʻzbekiston kubogi sohibi: 1993

 Davlat mukofotlari 

 „Shuhrat“ medali

 

 

 
 
 Profile at KLISF

Turkum:1971-yilda tugʻilganlar
Turkum:10-mayda tugʻilganlar
Turkum:Yashayotgan insonlar
Turkum:Shuhrat medali sohiblari
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Navbahor futbolchilari
Turkum:Paxtakor jamoasi futbolchilari
Turkum:MHSK klubi futbolchilari
Turkum:Doʻstlik Toshkent futbolchilari
Turkum:PAOK FC futbolchilari
Turkum:Lokomotiv Toshkent futbol klubi futbolchilari
Turkum:FC Kiziljar futbolchilari
Turkum:SSSR Oliy ligasi futbolchilari
Turkum:Oʻzbekiston Superligasi futbolchilari
Turkum:Qozogʻiston Premyer-ligasi futbolchilari
Turkum:Gretsiya Superligasi futbolchilari
Turkum:Oʻzbekistonlik muhojir erkak futbolchilari
Turkum:Gretsiyadagi muhojir erkak futbolchilar
Turkum:Qozogʻistondagi muhojir erkak futbolchilar
Turkum:Oʻzbekiston milliy terma jamoasi erkak futbolchilari
Turkum:Futbol boʻyicha Osiyo oʻyinlari sovrindorlari
Turkum:Osiyo oʻyinlari 1994 futbolchilari
Turkum:Oʻzbekiston uchun Osiyo oʻyinlarida oltin medali sohiblari
Turkum:Oʻzbekistonlik futbol murabbiylari
Turkum:Alifbo boʻyicha sportchilar
Bank qonunchiligi

Bank qonunchiligi — vakolatli davlat organlari tomonidan oʻz vakolati doirasida qabul qilingan, bank tizimi va bank faoliyatini tartibga soluvchi normativ-huquqiy hujjatlar majmui.Bank qonunchiligi tizimi har xil turdagi normativ-huquqiy hujjatlarni oʻz ichiga qamrab oladi. Bu, avvalambor, qonun hujjatlari boʻlib, ularda davlatning bank faoliyati sohasidagi siyosatiga oid eng muhim masalalar mustahkamlab berilganOʻzbekiston Yuridik ensiklopediyasi.
 

Turkum:Huquqshunoslik
Bank hisobvaragʻi

Bank hisobvaragʻi — Bank hisobvaragʻi shartnomasini tuzish orqali bank mijoz (hisobvaraqa egasi) hisobvaragʻiga kelib tushgan pul mablagʻlarini qabul qilish va kiritib quyish, mijozning hisobvaragʻidagi tegishli mablagʻlarni oʻtkazish va berish hamda hisobvaraq boʻyicha boshqa operatsiyalarni amalga oshirish toʻgʻrisidagi farmoyishlarni bajarish vazifasini oʻz zimmasiga olishi natijasida bank bilan mijoz oʻrtasidagi vujudga keladigan munosabat.
Oʻzbekiston Yuridik ensiklopediyasi

 

 

Turkum:Huquqshunoslik
Georgiy Zabirov

Georgiy Zabirov (1974-yil 1-iyun; Chirchiq, Oʻzbekiston) — oʻzbek futbolchisi, darvozabon. Fargʻonaning „Neftchi“ jamoasini eng koʻp o'yin o'tkazgan posbonlaridan biri (204 ta oʻyin).

 Futbolchilik faoliyati 
Professional faoliyatini 1991-yilda Chirchiq jamoasi tarkibida boshlagan. 1992—1994-yillarda Toshkentning „MHSK“ jamoasi safida toʻp surgangan. 1995-yilgi mavsumda yana „Chirchiq“ safida oʻynagan. 1996-yilda Fargʻonaning „Neftchi“ jamoasiga oʻtadi. Georgiy Zabirov 2004-yilgacha „Neftchilar“ tarkibida oʻynagan. Bu vaqt ichida Zabirov jamoa yetakchilaridan biriga aylandi va 2000-yilda Oʻzbekiston terma jamoasiga 2000-yilgi Osiyo Kubogida ishtirok etish uchun chaqirildi. U Oʻzbekiston terma jamoasi safida oltita oʻyin oʻtkazgan. Zabirov „Neftchi“ safida 204 ta oʻyinda maydonga tushgan. Zabirov bu koʻrsatkich bilan fargʻonaliklarning eng yaxshi posbonlaridan biri hisoblanadi. 2005—2006-yillarda Namanganning „Navbahor“ va „Andijon“ jamoalarida toʻp surgan. 2006-yilda Georgiy Zabirov professional faoliyatini yakunladi.

 Yutuqlari 
 Oʻzbekiston chempioni: 2001
 Oʻzbekiston kubogi sohibi: 1996

 Oʻzbekiston chempionati kumush medali sovrindori: 1996, 1997, 1998, 1999, 2000, 2002, 2003, 2004
 Oʻzbekiston kubogi finalchisi: 1997,1998, 2001, 2002

 

 
 Profil na sayte FootballFacts.ru

 
 
 
 Footballzz Profile

Turkum:1-iyunda tugʻilganlar
Turkum:1974-yilda tugʻilganlar
Turkum:Chirchiqda tugʻilganlar
Turkum:Yashayotgan insonlar
Turkum:Chirchiq kishilari
Turkum:Erkak futbol darvozabonlari
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Chirchiq klubi futbolchilari
Turkum:MHSK klubi futbolchilari
Turkum:Neftchi (Fargʻona) futbolchilari
Turkum:Navbahor futbolchilari
Turkum:Andijon klubi futbolchilari
Turkum:Oʻzbekiston Superligasi futbolchilari
Turkum:Oʻzbekiston milliy terma jamoasi erkak futbolchilari
Turkum:Osiyo Kubogi 2000 futbolchilari
Turkum:Oʻzbekistonlik rus millatiga mansub kishilar
Turkum:Alifbo boʻyicha sportchilar
Peruda Islom

right|thumb| Takna shahridagi Bab masjidi
Peruda islom ozchilik dinidir. Pew tadqiqot markazi maʼlumotlariga koʻra unga 5000 ga yaqin kishi amal qiladi, bu 32 555 000 kishilik umumiy aholining ini tashkil qiladi.

 Tarixi 
Peruga birinchi boʻlib kelgan musulmonlar Peru hududini mustamlaka qilish paytida ispanlar bilan birga kelgan afrikaliklar edi. Ispaniya mustamlakalarida hukumat mahalliy aholi orasida katolik dinini oʻrnatdi va islomning tarqalishiga qarshi chiqdi, uning tarafdorlarini qattiq jazoladi. 1560-yilda Perudagi ispan hukmdorlari „Gvadalaxara mavri“ deb atalgan Lope de la Penani Kuskoda „islom diniga amal qilganlik va tarqatganlik“ uchun umrbod qamoq jazosiga hukm qildi. Boshqa da xuddi shunday jazoga uchragan musulmon Alvaro Gonsales haqida yoziladi. Shuningdek, mulat „ispaniyalik Xuan Solano va qora tanli ayolning oʻgʻli“ Luis Solano islomni tarqatishda aybdor deb topildi, ammo buning uchun qatl etildi.

Ispaniya mustamlakalarida musulmonlarga qarshi taʼqiblar tez-tez uchragach, ular bu dinga yashirincha eʼtiqod qila boshladilar. Oxir-oqibat, islom Peru hududidan butunlay yoʻq boʻlib ketdi.

XX asrning 40-yillari oxirida, arab-isroil urushidan Peruga qochgan falastinlik va livanlik musulmonlarning immigratsiyasi boshlanganda islom Peruda qayta paydo boʻldi.

1993-yilda Limaning Xesus Mariya hududida musulmonlar jamoasi tomonidan masjid ochildi, ammo keyinchalik moliyaviy qiyinchiliklar tufayli yopildi. Villa El Salvador hududida yana bir masjid ochildi, ammo u ham tez orada yopildi.

 Joriy holat 
Peruda 5000 ga yaqin musulmonlar yashaydi, bu mamlakat umumiy aholisining 0,015 % ni tashkil qiladi. Peruda bir qancha islomiy tashkilotlar mavjud, jumladan Asociación Islámica del Peru, Musulmanes Peruanos of Naqshbandi Haqqani tariqa va Limadagi Asociación Islam Peru. Musulmonlar guruhi, shuningdek, www.islam-peru.org saytini yaratishdi. Yagona masjid Takna shahridagi Bob al-Islom masjididir.

2007-yilda islomiy jangarilarga xayrixohlar oʻz mamlakatlari orqali Qoʻshma Shtatlarga kirishni tashkil qilishda yordam bergani haqida asossiz daʼvolar paydo boʻldi.

AQShning Kaliforniya shtati Fresno shahrida joylashgan Lotin Amerikasi musulmonlari birligi (LAMU) tashkiloti Peruda birinchi islomiy bolalar uyini tashkil etish taklifini ishlab chiqdi, ammo u hali amalga oshmagan.

2011-yil yanvar oyida Peru boshqa Lotin Amerikasi davlatlari qatoriga qoʻshilib, Falastin davlatini qonuniy davlat sifatida tan olganini eʼlon qildi. Bu dekadada Bangladesh va boshqa Osiyo davlatlaridan Peruga musulmonlarning koʻchishi ham qayd etildi.
 

Turkum:Davlatlarga koʻra Islom
Bank hisobvarag'i shartnomasi

Bank hisobvaragʻi shartnomasi — Bank hisobvaragʻi shartnomasi boʻyicha bir taraf — bank yoki boshqa kredit muassasasi ikkinchi tarafning — mijozning (hisobvaraq egasining) hisobvaragʻiga tushayotgan pul mablagʻlarini qabul qilish va kiritib quyish, mijozning hisobvaraqdan tegishli summalarni oʻtkazish va toʻlash hamda hisobvaraq boʻyicha boshqa operatsiyalarni amalga oshirish haqidagi farmoyishlarni bajarish majburiyatini oladi. (OʻzR FKning 771-moddasi)
Oʻzbekiston Yuridik ensiklopediyasi

 

 

Turkum:Huquqshunoslik
Tanvi Azmi

Tanvi Azmi — hind kino va televideniye aktrisasi. U 1960-yil 9-noyabrda Hindistonning Bombey shahrida (hozirgi Mumbay) marato-hind aktrisasi Usha Kiran va shifokor Manoxar Kher oilasida tug‘ilgan. Ota-onalari qizlariga taʼlim va erkin qarashlarga boʻlgan muhabbatni uygʻotdilar. Tanvi oʻz faoliyatini 1985-yilda „Hayot yoʻli“ teleserialida shifokor rolini ijro etish bilan boshlagan.

 Erta hayoti va martabasi 

U marathi-hind aktrisasi Usha Kiran va Manohar Kher oilasida tugʻilgan.

Azmi teleserialda muammoli shifokor Jeevanrexa va Vijaya Mehta rejissyori Rao Saheb (1986) telefilmida yosh beva ayolni tasvirlagan. U shuningdek, rejissyor Adoor Gopalakrishnan tomonidan Malayalam tilidagi Vidheyan (1993) filmida rol ijro etgan.. U Akele Hum Akele Tum (1995) filmidagi roli uchun Filmfare mukofotiga eng yaxshi ikkinchi plandagi aktrisa nominatsiyasini oldi.

2014-yilda u Sanjay Lila Bhansalining "Bajirao Mastani" filmida Bajiraoning enagasi Radxabay rolini ijro etgan. U filmdagi roli uchun sochlarini oldirishi (kal) boʻlishi kerak edi. Filmda u salbiy qahramonni ijro etgan. U "Bajirao Mastani" filmidagi ajoyib ijrosi uchun „Eng yaxshi ikkinchi plandagi ayol roli“ uchun Milliy kino mukofotiga sazovor boʻldi. 2017-yilda u And TV telekanalidagi Vani Rani filmida ham rol ijro etdi. Tanvi Azmi oʻzining yaqinlashib kelayotgan „Tribhanga: Tedhi Medhi Crazy“ loyihasida Renuka Shahane rejissyori Netflix original filmi. Filmda Kajol va Mithila Palkar ham rol ijro etgan.

 Shaxsiy hayoti 

Azmi kinooperator va Shabana Azmining ukasi Baba Azmi bilan turmush qurgan, shuning uchun Axtar-Azmi filmlarida uning rol ijrolarini koʻrish mumkin, chunki bu oila bilan bogʻlangan (oilaning kelini).

 Filmografiyasi 
+Kino spektakllari Yil Sarlavha Rol Izohlar 1985-yil Pyari Behna Seeta Rao Saheb Radhika 1993-yil Vidheyan Sarojakka Malayalam film Darr Poonam Avasthi 1994-yil Ingliz, avgust Malti Srivastava Ingliz tilidagi film 1995-yil Akele Hum Akele Tum Farida 1998-yil Dushman Poornima Sehgal 2000-yil Mela Gopalning onasi Dhai Akshar Prem Ke Simran Grewal Raja Ko Rani Se Pyar Xo Gaya Meera Kumar 2001-yil Aks Madhu Pradxan 2002-yil 11’09"01, 11-sentyabr Talat Hamdani „Hindiston“ segmenti 2009-yil Dehli-6 Fotima Pal Pal Dil Ke Ssaat Makhan Singx 2010-yil Anjaana Anjaani Doktor 2011-yil Aarakshan Missis. Anand Mod Gayatri Garg Saqich Sudha Ravat 2013-yil Aurangzeb Veera Singx Ha Jawaani Hai Deewani Bunnyning oʻgay onasi 2014-yil Dekh Tamasha Dekh Fotima Bobbi Jasoos Kausar Khaala Lai Bhaari Sumitra Devi 2015-yil Bajirao Mastani Radxabay 2017-yil Londonda mehmon Sazia Ghan 2019-yil 377 normal Chitra Palgaokar Zee5 filmi 2020-yil Thappad Sulekha Sabharval 2021-yil Tribhanga Nayan Netflix filmi

+Televizion spektakllar Yil Sarlavha Rol(lar) Izohlar 1988-yil Mirzo G‘olib Umrao Begum 1991-yil Qahkashan 1998-1999-yillar № 1 oila Shalini Potia 2005-yil Sinndoor Tere Naam Ka Kavita Raizada 2017-yil Vani Rani Vani/Raani Ikki tomonlama rol

 

Turkum:Yashayotgan insonlar
Turkum:Hindistonlik aktrisalar
Turkum:Hindistonlik televideniye aktrisalari
Turkum:Telugu kino aktrisalari
Turkum:Tamil kino aktrisalari
Turkum:XXI asr hind aktrisalari
Turkum:Filmfare mukofoti sohiblari
Belli kazusi

Belli kazusi (lotincha casus belli — soʻzma-soʻz urushga bahona) — Rim huquqi davridan boshlab shakllangan va diplomatik amaliyotda qoʻllaniladigan yuridik termin: davlatlar oʻrtasidagi urush eʼlon qilish uchun formal sabab (taxminan „urush uchun vaj“, „harbiy insident“). Strategik ittifoq toʻgʻrisidagi shartnoma shartlaridan kelib chiqib urush olib borayotgan bir taraf tomonidan harbiy harakatlarni qayta boshlab yuborishi sifatida qaraladigan Federis kazusidan hozirgi zamon tarixiy ilm-fanida qarama-qarshi ravishda foydalanishadiOʻzbekiston Yuridik ensiklopediyasi.
 

Turkum:Huquqiy atamalar
Turkum:Huquqshunoslik
Surinamda Islom

thumb|250x250px| Keizerstraat masjidi
Surinamda islomga bu mamlakat aholisining taxminan 13,9 foizi eʼtiqod qiladi.
thumb|251x251px| Surinamdagi birinchi masjid

 Tarixi 
Afsonaga koʻra, Surinamdagi birinchi musulmonlar XVI asrda yevropalik mustamlakachilar tomonidan olib kelingan afrikalik qullar boʻlib, ular keyinchalik nasroniylikni qabul qilganlar. Biroq, Surinamda musulmonlarning paydo boʻlishi haqida aniq faktga koʻra 1873-yilda islom kirib kelgan. Bular Hindiston, Pokiston va Afgʻonistondan Surinamga ishlash uchun taklif qilingan yollanma ishchilar edi. 1890-yilda Yava orolidan Indoneziya musulmonlarining koʻchishi boshlandi. Afro-musulmonlar jamoasi ham vujudga keldi va rivojlandi. XX asrda Yaqin Sharqdan Surinamga asosan Suriya, Livan va Falastindan koʻchib kelgan oz sonli muhojirlar paydo boʻldi.

 Raqamlar 
Musulmonlar Surinamdagi uchinchi yirik diniy guruhdir. 2012-yilgi rasmiy maʼlumotlarga koʻra, Surinam musulmonlari mamlakat umumiy aholisining qariyb 13,9 foizini tashkil qiladi, bu Janubiy Amerika qitʼasidagi musulmonlarning eng yuqori koʻrsatkichidir. Shunga oʻxshash raqam Pew Research Center hisobotida ham keltirilgan. Osiyo musulmonlarining koʻpchiligi hanafiy mazhabidagi sunniylar, shuningdek, oz sonli shia va ahmadiylar ham bor. Surinamdagi Ahmadiya jamoati Keizerstraat masjidiga egalik qiladi.

Surinam musulmonlari faol fuqarolik pozitsiyasini egallaydilar, ular Surinam islom uyushmasini tuzdilar, musulmonlar Surinamning progressiv islohotlar partiyasi kabi bir qator siyosiy partiyalarda ham vakillik qiladilar.

 Yil Muslim Population in the Americas: 1950 — 2020 page 7 Surinam (aholisi) Musulmon aholi Ulush (%) 1964 324,893 63,809 19.6 % 1971 379,607 74,170 19.5 % 1980 355,240 69,713 19.6 % 2004 492,829 66,307 13.5 % 2012 541,638 75,053 13.9 %

 Qiziqarli faktlar 
Faqat Surinam (1996-yildan) va Gayana (1998-yildan) Islom hamkorlik tashkilotiga aʼzo davlatlar boʻlgan Amerikadan ikkita davlatdir.

Surinamda tuzilgan birinchi partiya 1946-yilda tuzilgan Musulmonlar partiyasi edi. 1949-yilda boshqa ikki partiya bilan birlashib, ular Surinamning progressiv islohotlar partiyasini tuzdilar.
 Mashhur musulmonlar 
 Rashied Doekhi, siyosatchi
 Paul Somohardjo, siyosatchi

 

Turkum:Davlatlarga koʻra Islom
Melissa Barrera

Melissa Barrera Martinez (1990-yil 4-iyul) meksikalik aktrisa va qoʻshiqchi.

 

 

 

Turkum:Yashayotgan insonlar
Turkum:1990-yilda tugʻilganlar
Turkum:Meksikalik aktrisalar
Gvineyada Islom

Islom Gvineyadagi eng katta dindir. CIA World Factbook maʼlumotlariga koʻra, aholining 89,1 % Islomga eʼtiqod qiladi. Asosan sunniylar islom diniga eʼtiqod qiladilar, ular Molikiy mazhabi va soʻfiy birodarliklari Qodiriya va Tijoniya anʼanalariga amal qiladilar. Mamlakatda shialarning soni ham ortib bormoqda.

 Tarixi 
Islom Gvineyaga XVIII asrda kirib keldi. Islom Gvineyaga kirishi bilan bir vaqtda Shimoliy Afrikada rivojlanayotgan Tijoniya soʻfiy birodarligiga koʻplab musulmonlar aʼzo boʻlishdi. XX asrda mamlakatda Ahmadiya harakatining koʻplab tarafdorlari paydo boʻldi.

1958-yilda Gvineya mustaqillikka erishgach, dastlab islomni maʼqullamagan Ture Ahmad uning prezidenti boʻldi. U 1970-yillarda, mashhurligi pasaya boshlagan paytda musulmonlarga ko‘proq sodiq bo‘la boshlagan. 1984-yilda Ture vafotidan keyin islom jamoati va hukumat oʻrtasidagi hamkorlik davom etdi.

 Hozirgi vaqt 
Hozirda hukumat musulmonlarning ayrim bayramlarini milliy bayram sifatida nishonlamoqda.

 Islom maktablari va madrasalari 
Islom maktablari butun mamlakat boʻylab tarqalgan va diniy taʼlimning anʼanaviy joyidir. Baʼzi islom maktablari xususiy, boshqalari esa mahalliy hukumatlar tomonidan qoʻllab-quvvatlanadi. Mamlakatda islom maktablaridan farqli o‘laroq, milliy boshlang‘ich maktab o‘quv dasturida dars o‘tmaydigan, fransuz tilida emas, balki arab tilida dars o‘tadigan va Qur’on o‘rganishga eʼtibor qaratadigan qator madrasalar ham mavjud. Davlat maktab tizimiga aloqador bo‘lmagan va o‘quv dasturi talablariga javob bermaydigan madrasalarni hukumat tan olmaydi. Saudiya Arabistoni, Quvayt va boshqa Fors koʻrfazi davlatlarining mablagʻlari baʼzi madrasalarni qoʻllab-quvvatlaydi.

 Masjidlar 
Hozirda Gvineyaning poytaxti Konakrida ikkita masjid mavjud:

 Konakri katta masjidi Gʻarbiy Afrikadagi eng katta masjid boʻlib, uning ichki zali 10 000 kishini sigʻdira oladi;
 Muhammad VI masjidi 4040 m² maydonga ega boʻlib, 3000 kishi sigʻadigan namoz zali, kutubxona, konferentsiya zali, avtoturargoh va parklarni oʻz ichiga oladi.
 

Turkum:Davlatlarga koʻra Islom
Dmitriy An

Dmitriy Ivanovich An (02.05.1939, Oʻzbekiston SSR, SSSR — 20.05.2018) — sovet futbolchisi, hujumchi, sport ustasi (1966). Mixail Anning akasiDmitriy An: „Futbol bil dlya nego smislom jizni“. Intervyu s bratom velikogo mastera futbola Mixaila Ana — Koryo Saram.

 Faoliyati 

 Futbolchilik faoliyati 
1939-yil 2-mayda tugʻilgan. Dastlab qishloq jamoasida, keyinchalik esa „Paxtakor“ futbol maktabi yoshlar jamoasi dublida hujum chizigʻida oʻynay boshlagan. Nikolay Kim va Aleksandr Lanning Dmitriyning birinchi murabbiyi hisoblanadi. 1963-yildan boshlab asosiy jamoa tarkibiga kiritilgan.

1964-yilda Toshkentning „Start“ klubida oʻynab, bir muddat oʻtib, „Politotdel“ jamoasi tarkibiga qoʻshilgan va u yerda jamoa sardori boʻlgan. „Politotdel“ safida 7 ta chempionat oʻtkazgan va 1970-yilda futbolchilik faoliyatini yakunlaganDmitriy An: „Futbol bil dlya nego smislom jizni“. Intervyu s bratom velikogo mastera futbola Mixaila Ana | Pisma o Tashkente.

 Muyrabbiylik faoliyati 
1971-yilgi mavsumda murabbiylik faoliyatini boshlagan. Toshkentning „Paxtakor“ jamoasi futbolchilarini tayyorlashga yordam berdi. Toʻqsoninchi yillarda „Do‘stlik“ jamoasi futbol bazasiga rahbarlik qilgan. Ikki karra Oʻzbekiston chempioni va Oʻzbekiston kuboki sohibi.

 Yutuqlar 

 Jamoaviy 

 SSSR ikkinchi darajali guruhining bronza medali sovrindori : 1966-yil
 Sovet respublikalarining B toifasidagi bronza medali sohibi SSSR final turniri : 1964-yil

 Shaxsiy 

 Sport ustasi unvoni : 1966-yil

 

 
 Dmitriy An
 Dmitriy An footballfactsru sayti

Turkum:Oʻzbekistonlik erkak futbolchilari
Turkum:Paxtakor jamoasi futbolchilari
Turkum:Start Toshkent klubi futbolchilari
Turkum:Doʻstlik Toshkent futbolchilari
Turkum:Oʻzbekistonlik futbol murabbiylari
Turkum:Oʻzbekistonda vafot etganlar
Gvineya-Bisauda Islom

Gvineya-Bisauda islom hukmron din boʻlib, unga mamlakat aholisining 50 % dan ortigʻi eʼtiqod qiladi.

 Tarixi 
Gvineya-Bisau xalqlari turli davrlarda islom dinini qabul qilganlar. Masalan, fulalar taxminan milodiy IX asrda musulmon boʻlgan, mandinkalar esa XII asrda islomni qabul qilganlar. Oʻrta asrlarda Islomning tarqalishi, birinchi navbatda, Shimoliy Afrika berberlari bilan savdo aloqalari bilan bogʻliq. Fula va Mandinka 1076-yilda Gana imperiyasini magʻlub etish paytida Murobitlar berberlarining ittifoqchilari edi. 1750-1900-yillarda islom bayrogʻi ostidagi koʻplab jihodlarda qatnashdilar. 1446-yilda Afrika qirgʻoqlarida toʻxtagan Nuno Tristão boshchiligidagi portugal ekspeditsiyasi yangi ochilgan quruqlikka Gvineya deb nom berdi. Nuno Tristão va ushbu ekspeditsiya aʼzolarining bir qismi mahalliy aholi tomonidan oʻldirilgan. Keyingi 20 yil davomida portugallar qirgʻoqqa tushmadi. 1466-yilda Portugaliya qiroli yaqin atrofdagi Kabo-Verde orollarini (hozirgi Kabo-Verde davlati) oʻzlashtirayotgan oʻz fuqarolariga Gvineyani rivojlantirish huquqini berdi. Uzoq vaqt davomida Gʻarbiy Afrika qirgʻogʻida portugallarning mavjudligi qul savdosining markazlari boʻlgan Kasheu (1588-yilda tashkil etilgan) va Bisau (1687-yilda tashkil etilgan) mustahkamlangan aholi punktlari bilan cheklangan; ular Kabo-Verde koloniyasida boshqarilgan. 1879-yilda Portugaliyaning materikdagi mulklari alohida mustamlaka sifatida „Portugal Gvineyasi“ ga aylantirildi. Dastlab portugallar faqat qirgʻoqni nazorat qilishdi. XX asrning boshlarida islomni qabul qilgan qirgʻoq aholisining koʻmagi bilan portugallar qitʼaning tubida yashovchi butparast qabilalarga qarshi yurish boshladilar. 1974-yil 24-sentyabrda Gvineya-Bisau mustaqilligini eʼlon qildi.

1995-yilda Gvineya- Bisauda Ahmadiya musulmon jamoasi paydo boʻldi. 2001-yil 20-avgustda Gvineya-Bisauning oʻsha paytdagi prezidenti Kumba Yala barcha Ahmadiya masjidlarini yopish va ushbu taʼlimotni targʻib qiluvchi barcha missionerlarni, jumladan, Tashqi ishlar vazirini mamlakatdan chiqarib yuborishni buyurdi. 2005-yil yanvar oyida Ahmadiya jamoati musulmonlariga oʻz diniy faoliyatini qayta boshlashga ruxsat berildi, biroq ikki oydan soʻng, oʻsha yilning mart oyida yana taqiqlandi. 2006-yilda hukumat Ahmadiya jamoatiga oʻz eʼtiqodini ochiq eʼtiqod qilish huquqini berdi.

 Raqamlar 
Gvineya-Bisau aholisining yarmidan koʻpi islom diniga eʼtiqod qiladi. Ularning aksariyati molikiy mazhabidagi sunniylar boʻlib, soʻfiylik taʼsiri ham mavjud. Mamlakatda sunniylardan tashqari shialar ham istiqomat qiladi, ular musulmonlar sonining 6 foizini, Ahmadiylar esa 13 ming kishini tashkil qiladi, bu 2 foizga yaqin.
 

Turkum:Davlatlarga koʻra Islom
Vanessa Morgan

Vanessa Morgan Mziray (1992-yil 23-mart), professional sifatida Vanessa Morgan nomi bilan tanilgan, kanadalik aktrisa. 

 

 

 
 
 Cast bios for Geek Charming — Vanessa Morgan „Hannah“ @ Disney Channel Medianet (October 2011 archive copy)

Turkum:Yashayotgan insonlar
Turkum:1992-yilda tugʻilganlar
Turkum:Kanadalik aktrisalar
Zimbabveda Islom

Zimbabveda islom diniga eʼtiqod qiluvchilar soni koʻp emas, bu mamlakat aholisining 1 % dan kamrogʻi unga amal qiladi.
right|thumb|160x160px| Kvekve masjidi

 Tarixi 
Islom arab savdogarlari va qul savdogarlari bilan birga Sharqiy Afrika qirgʻoqlaridan Zimbabve hududiga kirib kela boshladi. Arxeolog J. T. Bentning fikricha, oʻrta asrlardagi Buyuk Zimbabve Monomotapa davlatining asosiy shahrini (taxminan 1130 y.) arablar qurgan. Zanzibar sultonligida Ummon Al Saidlar sulolasi hukmronligi davrida arab qul savdogarlari Zimbabve hududiga Tanzaniya, Malavi va Mozambik sohillaridagi bazalaridan yetib kelishgan. Yuzlab yillar davomida Zimbabve va qoʻshni davlatlardan toʻrt milliondan ortiq qul oʻgʻirlab ketilgan va Hindiston va Arabistonga sotilgan. Koloniya davrida Zambiyaga koʻplab musulmonlar kelgan. Ular asosan Hindiston va Pokistondan kelganlar edi. Manikalend mintaqasida olmos konlari topilganidan keyin mamlakatga Shimoliy va G‘arbiy Afrikadan ko‘p sonli musulmonlar kelgan. Yao qabilasidan boʻlgan musulmonlar qoʻshni Malavidan koʻchib kelgan. Mamlakatning tub aholisining oz qismi ham islom dinini qabul qilgan. 1992-yilda musulmon radikalizmining kuchayishidan qoʻrqib, Zimbabve hukumati musulmonlar uchun jamoat namozlarini oʻqishni taqiqlashini eʼlon qildi.

 Raqamlar 
Zimbabve aholisining aksariyati nasroniy va anʼanaviy, islom esa ozchilik dini boʻlib qolmoqda. Turli ga ko‘ra, islom diniga asosan Osiyo, Shimoliy va G‘arbiy Afrikadan kelgan 50-200 ming muhojir eʼtiqod qiladi, bu esa aholining 1 % dan kamrog‘ini tashkil qiladi . Zimbabve konstitutsiyasi din erkinligiga ruxsat beradi. Mamlakatda xorijiy missionerlik guruhlari mavjud. Masjidlar deyarli barcha yirik shaharlarda joylashgan. Masjidlar Afrika musulmonlari agentligi tomonidan moliyalashtiriladi, bu esa oʻz navbatida Quvaytdan mablagʻ oladi .
 

Turkum:Davlatlarga koʻra Islom
Semurg‘ (xokkey klubi)

Semurgʻ – Toshkent shahridagi oʻzbek xokkey klubi. Jamoa 2017-yilda tashkil etilgan. Barcha qushlar shohi, kuch va qudrat qushi hisoblangan afsonaviy Semurgʻ qushi nomi bilan atalgan.

2019-yilgi mavsumdan boshlab „Semurgʻ“ klubi Oʻzbekiston xokkey ligasida ishtirok etib kelmoqda. Klub uy oʻyinlari „Ice City“ sport-koʻngilochar muz majmuasining muz arenasida oʻtkaziladi.

Mazkur klub 2019-yilgi Oʻzbekiston xokkey ligasi gʻolibi.

 va 
 
 
 
 

Turkum:Oʻzbekistondagi xokkey jamoalari
Liberiyada Islom

thumb|161x161px| Voinjama shahridagi masjid
Liberiyada islom xristianlikdan keyin ikkinchi eng katta dindir. Turli maʼlumotlarga koʻra, bu mamlakat aholisining 15 % dan 30 % gacha qismi unga amal qiladi. Liberiyadagi musulmonlarning katta qismi sunniylar, Ahmadiya musulmonlari sonining taxminan 10 %, shialar 9 %. Islom diniga vai, mandinka, gbendi, kpelle va boshqa etnik guruhlar amal qiladi.

 Tarixi 
Islom Liberiya hududiga XVI asrda Songay imperiyasi qulagandan keyin kirib kela boshladi. Liberiyadagi ikkinchi fuqarolar urushi mamlakatdagi masjid va madrasalarning vayron boʻlishiga olib keldi. Shaharlar va qishloqlarda hukumat va isyonchi kuchlar prezident Teylor tarafdorlarining koʻplab masjidlarini vayron qilishdi, ular baʼzan muhim meʼmoriy ahamiyatga ega edi. Masjidlarning vayron boʻlishi va tinch aholining qirgʻin qilinishi qochqinlarning Syerra-Leone, Gana va boshqa qoʻshni mamlakatlardagi lagerlarga koʻchishiga olib keldi. Ikkinchi fuqarolar urushi tugaganidan keyin poytaxt Monroviya va boshqa shaharlarda masjidlar, shuningdek, islom maktablari va universitetlari qayta ochildi va qayta qurildi.

Liberiyadagi musulmonlar mahalliy anʼanaviy dinlar taʼsiri ostida liberal islomning bir shakliga amal qiladilar. Diniy amaliyot shahar va mintaqaga qarab farq qiladi. Yoshlar, ayniqsa shaharlarda, koʻproq dunyoviylashgan islomda yashaydi. Qishloqlarda musulmonlar ko‘proq konservativdir: ular kamtarona kiyinadilar, muntazam namoz o‘qiydilar va islom qoidalariga amal qiladilar. Liberiyadagi Islom Senegal va Gambiyadagi soʻfiy islomiga oʻxshaydi. Barcha asosiy islom bayramlari: Ramazon va Qurbon hayiti nishonlanadi. Soʻnggi yillarda Liberiya musulmonlari Makkaga Haj qilishmoqda.
 

Turkum:Davlatlarga koʻra Islom
Saba Azad

Saba Sultana Azad (Saba Singx Grewal) — 1985-yil 1-noyabrda tugʻilgan hind aktrisasi, teatr rejissyori va musiqachisi. U oʻzining Bollivooddagi debyutini "Dil Kabaddi" (2008) hind filmida Raaga bosh rollaridan biri sifatida ijro qilgan. U Mujhse Fraaandship Karoge (2011) romantik komediya filmidagi bosh roli bilan tanilgan. U, shuningdek, 2016-yilda Y-Films teleserialida, „Xonimlar xonasi“da Dingo rolini ijro etgan.

 Yoshlikgi 
Azad Dehlida otasi panjoblik, onasi esa kashmirlik oilada tug‘ilgan. U buyuk aktyor Safdar Hoshmiyning jiyani. Aktyor oilasida tugʻilgan Azad yoshligidanoq Safdar Hashmining Jana Natya Manch teatr guruhi bilan sahna asarlarida ishtirok etgan va u yerda Habib Tanvir, MK Raina, GP Deshpande va NK Sharma bilan birga rol ijro etgan. U shuningdek, Odissi, klassik balet, jazz, lotin, shuningdek, zamonaviy raqs kabi raqs shakllarida mashq qilgan. Odissi gurusi Kiran Segal bilan sayohat qilib, u Angliya, Kanada va Nepal kabi mamlakatda va undan tashqarida chiqishlar qildi.
thumb| Saleem Saba Azad bilan Mujhse Fraaandship Karoge premerasida, 2011-yil.
U Bollivuddagi debyutini 2008-yilda Anil Seniorning Dil Kabaddi bilan Rahul Bose bilan birga qilgan. U yangi kelganlar Nishant Dahiya va Saqib Salimga qarshi Y-Films Mujhse Fraaandship Karoge filmida Preity Sen sifatida bosh rolni ijro etgan.

Azad hind musiqasi sahnasidagi mashhur musiqachi va qoʻshiqchi hamda 2012-yilda aktyor va musiqachi Imaad Shoh bilan hamkorlikda boshlagan mashhur Madboy/Mink elektron guruhining azosidir.

U Cadbury, Pondʼs, Maggi, Tata Sky, Google, Kit Kat, Vodafone, Sunsilk, Nescafe, Airtel ning reklama roliklarida, shuningdek Clean &amp; Clear, Westside va Amway va boshqa koʻplab reklama kampaniyalarida ishtirok etgan.

 Filmografiyasi 
Yil Sarlavha Rol Izohlar 2008-yil Dil Kabaddi Raga Malik 2011-yil Mujhse Fraaandship Karoge Preity Sen 2012-yil Kechasi begonalar Rhea Qisqa film 2016-yil Sof sabzavot Anjali Qisqa film Ayollar xonasi Dingo YRF tomonidan veb-seriya Sevgi kadrlari Preeti YRF tomonidan cheklangan seriyalar 2019-yil Ulangan Saba Qisqa film 2020-yil Uy hikoyalari Vaishnavi Netflix 2021-yil Ishq kabi his qiladi Tarasha Ahmad Antologiya film 2022-yil Raketa yigitlari Parvona eroniy Sony LIV seriyali

 Diskografiyasi 
Yil Albom Sarlavha Hamkor qoʻshiqchilar 2013-yil Nautanki Saala „Dak Dak Karne Laga“ „Dil Ki Toh Lag Gayi“ Geet Sagar, Bruno Karvalo, Santosh Savant Dhoom seriyasi „Dhoom madhiyasi“ Raghav Sachar 2014-yil Madboy / Mink „Barcha toʻp“ 2015-yil Detektiv Byomkesh Bakshi! „Kalkutta oʻpishi“ Imod Shoh Shaandaar „Neend Na Mujhko Aaye“ Siddharth Basrur Asosiy Aur Charlz „Dekhe Meri Aankhon Mein Jo“ Madboy / Mink „Birlashma fermasi“ 2018-yil Karvan „Bhar De Hamaare Glass“ Madboy / Mink „Shaxslar. Elastik. ustun. Fantastik (PESF)“ 2019-yil Mard Ko Dard Nahi Xota „Naxrewali“ Karan Kulkarni

 

Turkum:Hindistonlik aktrisalar
Turkum:1990-yilda tugʻilganlar
Turkum:Yashayotgan insonlar
Turkum:XXI asr hind aktrisalari
Turkum:Hindistonlik televideniye aktrisalari
Turkum:Panjob xalqi
Jacobs

Jacobs — 1895-yilda Germaniyada tadbirkor Iogann Jacobs tomonidan yaratilgan qahva brendi, tegishli, oldingi egalari: Iogann Jacobs (1913-1982), Jacobs Suchard (1982-1993), Kraft Foods (1993-2012), Mondelēz International (2012-2015). 2010-yillarning oʻrtalariga kelib, ushbu brend ostida turli xil sub-brendlar (Monarch, Millicano, Velor, Gold va boshqalar) bilan qadoqlangan qahva loviyalari, maydalangan qahva, muzlatilgan quritilgan qahva, qahva mashinalari uchun kapsulalarda kofe ishlab chiqariladi. Asosiy savdo bozori Shimoliy va Sharqiy Yevropa mamlakatlari, sobiq SSSR mamlakatlari, ishlab chiqarish maydonchalari bir qator savdo mamlakatlarida joylashgan, masalan, Rossiyada, Gorelovodagi Jacobs zavodi 2000-2001 yildan beri ishlaydi („Maxwell House“ brendi ostida kofe ham ishlab chiqaradi), zavod ishga tushirilgunga qadar Finlandiyadan Sankt-Peterburg orqali sezilarli hajmdagi kofe import qilingan.

 Tarix 
1895-yilda Bremen shahrida Iogann Jeykobs oʻzining qahva, choy, kakao va shokolad sotadigan doʻkonini ochdi va bu yil egalari tomonidan Jacobs brendining yaratilgan sanasi deb hisoblanadi, tovar belgisi rasman boʻlgan. 1913-yilda roʻyxatga olinganIstoriya Jacobs. BrandNews kopiya stranitsi . Shuningdek, 1934-yilda Bremenda 300 nafar xodimga ega boʻlgan yirik qahva qaynatgich ochildi va yangi qovurilgan qahvani markali avtomobillarda shahar doʻkonlariga kuniga toʻrt martagacha yetkazib berish amalga oshirildi.

1982-yildan buyon brend Jeykobs Suchardga tegishli boʻlib, u fransuz firmasi bilan qoʻshilish natijasida tashkil topgan. 1993-yilda esa Jacobs Suchard Kraft Foods tomonidan qabul qilindi va savdo belgisi Kraft Jacobs Suchard boʻlimiga oʻtkazildi.

Kraft Foods 2012-yilda Mondelēz International tomonidan Kraft Foods-dan ajratilgan, 2014-2015-yillarda Mondelezning kofe bo‘linmalari DE Master Blenders 1753 BV shunga o‘xshash korxonalar bilan birlashtirildi va Niderlandiyada tashkil etilgan bo‘lib, unga Jacobs qahva brendlari ko‘chirildi. 2010-yillarning oʻrtalariga kelib, Jacobs Douwe Egberts dunyoda Nestlé korporatsiyasidan keyin (asosiy brendlar — Nespresso va Nescafe) kofe sotish boʻyicha ikkinchi oʻrinni saqlab qoldi; jami bu ikki firma jahon bozorining qariyb 40 % ni tashkil qiladi. Jacobsdan tashqari, Jacobs Douwe Egberts Tassimo, Moccona, Senseo, L’OR, Douwe Egberts, Kenco, Pilao va Gevalia brendlari ostida mahsulotlar ishlab chiqaradi.
Bekor turib qolish

Bekor turib qolish — xodimning aybi bilan yoki ishlab chiqarishga oid ob’yektiv sabablarga koʻra (energiya taʼminotidan uzilish, xomashyo yoʻqligi va b.) ishning vaqtincha toʻxtab qolishi.
Xodimning aybi bilan bekor turib qolish mehnat intizomining qoʻpol tarzda buzilishi deb baholanadi.
Ish beruvchining aybi bilan bekor tuirb qolinganda agarda xodim bu haqida oʻzi bevosita rahbariga xabar bergan boʻlsa unga oʻrtacha ish haqi toʻlanadiOʻzbekiston Yuridik ensiklopediyasi.
 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Turkum:Huquq
O‘zbekiston xokkey ligasi

Shaybali xokkey bo‘yicha O‘zbekiston chempionati yoki O‘zbekiston xokkey ligasi (O‘XL) — O‘zbekiston xokkey klublari o‘rtasidagi milliy xokkey ligasi 2013-yil boshida tashkil etilgan. 

2013-yilgi Shaybali xokkey bo‘yicha O‘zbekiston chempionati noma’lum sabablarga ko‘ra birinchi davradan so‘ng yakunlanmay qolgan. Shundan so‘ng 2014, 2015, 2016, 2017 va 2018 yilgi mavsumlar o‘tkazilmadi. 

2018-yil yakunida Shaybali xokkey bo‘yicha O‘zbekiston chempionatini qayta tiklash to‘g‘risida qaror qabul qilindi. Shaybali xokkey bo‘yicha 2019-yilgi O‘zbekiston chempionati 2019-yilning fevralidan aprel oyigacha davom etdi.

 va 

 
 
 
 
 
 

Turkum:Oʻzbekistonda xokkey
Bemorga yordam ko'rsatmaslik

Bemorga yordam koʻrsatmaslik — qonun yoki maxsus qoidalarga muvofiq kasalga yordam koʻrsatishi shart boʻlgan shaxsning uzrli sababsiz shunday yordam koʻrsatmaganligi. Bemorga yordam koʻrsatmaslik badanga oʻrtacha ogʻir shikast yetkazilishiga sabab boʻlsa, shaxs Oʻzbekiston Respublikasi JKnning 116-moddasiga muvofiq javobgarlikka tortiladi.
"Fuqarolar sogʻligʻini saqlash toʻgʻrisida"gi Oʻzbekiston Respublikasi Qonuniga muvofiq, tibbiyot va farmasevtika xodimlari fuqarolarga yoʻlda, koʻchada, boshqa jamoat joylarida va uyda birinchi tez tibbiy yordamni koʻrsatishga majburOʻzbekiston Yuridik ensiklopediyasi.
 

Turkum:Huquqshunoslik
Bahodir Ibrohimov

Bahodir Xodjievich Ibrohimov (20-noyabr 1945-yil Fargʻona – 21-avgust 2013-yil, Toshkent) – Oʻzbekistonlik sobiq futbolchisi va murabbiyi. 1996-yilgi mavsumda Oʻzbekiston terma jamoasiga bosh murabbiylik qilgan.

 Futbolchi sifatidagi faoliyati 
Futbolchilik faoliyatini 1963-yilda Toshkentning „Paxtakor“ klubida boshlagan va bu jamoada 10 ta mavsumni oʻtkazgan. Bu vaqt ichida Ibrohimov klub tarixida sezilarli iz qoldirdirib, Gennadiy Krasnitskiy, Birodar Abduraimov kabi toshkentlik yetakchi hujumchilar bilan bir jamoada toʻp surdi. Bahodir Ibrohimov futbolchilik faoliyatini 1973-yilda „Andijon“ jamoasi tarkibida yakunlagan.

 Murabbiylik faoliyati 
Bahodir Ibrohimov murabbiylik faoliyatini 1973-yilda Termizning „Avtomobilist“ jamoasida boshlagan. Moskvadagi Oliy murabbiylar maktabini tamomlaganidan soʻng Fargʻonaning „Neftchi“ va Samarqandning „Dinamo“ jamoalariga ustozlik qilgan.

1984-yildan 1986-yilgacha „Paxtakor“ bolalar va oʻsmirlar maktabi direktori lavozimida faoliyat yuritgan. 1986—1991-yillarda Yaqin Sharq davlatlaridan Suriya, Saudiya Arabistoni va Birlashgan Arab Amirliklari kabi mamlakatlarda murabbiylik faoliyatini davom ettirganSafarov V. A. Ensiklopediya futbola v Uzbekistane 1912—2012. – T. 2014. – S. 385..

1993-yilda yana „Paxtakor“ga qaytib, klub bosh murabbiyi boʻldi. Ibrohimov boshchiligida toshkentliklar chempionatda ikkinchi boʻlib, Oʻzbekiston kubogini qoʻlga kiritdi.

1996-yilda Oʻzbekiston terma jamoasiga bosh murabbiy etib tayinlangan. Uning rahbarligida jamoa 1996-yilgi Osiyo kubogi saralash bosqichini qiyinchilik bilan yengib chiqadi, shuningdek, 1996-yilgi Osiyo kubogining soʻnggi bosqichida ham nihoyatda omadsiz ishtirok etadi. Shundan soʻng Ibrohimov Oʻzbekiston milliy terma jamoasi bosh murabbiyligidan chetlashtirilgan.

Vafotidan soʻng uning nomi ostida har yili xotira turnir oʻtkazib kelinmoqda.
 Yutuqlari 
 Oʻzbekiston Superligasi kumush medali sovrindori: 1993-yil
 Oʻzbekiston kubogi sohibi: 1993-yil

 

 
 Futbook.ru saytidagi statistika
 

Turkum:Fargʻona sport kishilari
Turkum:Toshkentlik futbolchilar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Paxtakor jamoasi futbolchilari
Turkum:Andijon klubi futbolchilari
Turkum:SSSR futbol murabbiylari
Turkum:Oʻzbekistonlik futbol murabbiylari
Turkum:Oʻzbekistonlik futbol murabbiylari chet elda
Turkum:Neftchi futbol klubi murabbiylari
Turkum:Surxon murabbiylari
Turkum:Dinamo Samarqand futbol klubi murabbiylari
Turkum:Paxtakor futbol klubi murabbiylari
Shaybali xokkey bo‘yicha O‘zbekiston terma jamoasi

Shaybali xokkey bo‘yicha O‘zbekiston milliy terma jamoasi — xalqaro turnirlarda va xokkey o‘yinlarida O‘zbekiston sharafini himoya qiluvchi milliy jamoa. O‘zbekiston xokkey federatsiyasi tomonidan boshqariladi.

 Tarixi 

 Sovet davri 
XX asrning 70-yillari boshlarida O‘zbekiston poytaxti Toshkentda “Spartak” xokkey jamoasi tashkil etilib, u xokkey bo‘yicha SSSR chempionatida o‘ynay boshladi. Aynan mana shu xokkeychilar 1978-yili qishki Spartakiadada xokkey bo‘yicha O‘zbekiston SSR sharafini himoya qilganlar. U yerda O‘zbekiston terma jamoasining ilk marta shayba surishadi.  

Terma jamoa 3 ta qishki Spartakiadada ishtirok etadi, ittifoq respublikalari terma jamoalari bilan 7 ta o‘yin o‘tkazadi, 2 tadan g‘alaba qozonadi, har ikkalasida litvaliklar ustidan g‘alaba qozonadi. Shuningdek, Spartakiada doirasida jamoa Rossiya jamoalari bilan 8 ta o‘yin o‘tkazib, barchasida imkoniyatni boy bergan; Moskva jamoasidan ham O‘zbekiston jamoasining eng yirik mag‘lubiyati (0:26) qayd etiladi. 

 Postkengash davri 
SSSR parchalangandan keyin mustaqil O‘zbekiston xokkeyni shunchaki unutdi. Va faqat XXI asrning ikkinchi o‘n yilligining boshlarida mamlakat poytaxtida federasiya va xokkey jamoalarini qayta tiklashga urinishlar boshlandi. 2013-yil oktyabr oyida O‘zbekiston xokkey federasiyasi ro‘yxatga olindi В Ташкенте пройдет городской чемпионат по хоккею..

O‘zbekiston terma jamoasi hali rasmiy musobaqalarda ishtirok etmagan davr edi.

 Yana qarang 

 O'zbekiston xokkey ligasi

 

Turkum:Oʻzbekistondagi xokkey jamoalari
Turkum:Oʻzbekiston milliy sport terma jamoalari